Turkiyya : ′Yan adawa sun yi watsi da samakon zabe | Labarai | DW | 20.04.2017
Turkiyya : 'Yan adawa sun yi watsi da samakon zabe
Yayin da hukumar zaben Turkiyya ke tabbatar da amincinta kan zaben kasar na ranar Lahadi, jam'iyyun adawa sun lashi takobin kai batun babbar kotu don a bi musu kadi. Hukumar zaben kasar ta Turkiyya ta yi watsi da kiraye-kirayen jam'iyyun adawar kasar na a soke zaben raba gardamar fadada karfin ikon shugaban Raccep Tayyip Erdogan da aka yi a farkon wannan makon, zaben da aka yi zargin kura-kurai a cikinsa.Hakan dai ya haddasa zanga-zanga daga 'yan kasar wadanda suka yi kiran da a rusa majalisar jagororin hukumar zaben kasar, yayin da a daya hannun masu adawar ke tabbatar da cewar za su kai batun gaban babbar kotun kasar. Kwanan wata
20.04.2017 Mawallafi
Muntaqa Ahiwa
Zanga-zanga,
Turkiyya,
http://p.dw.com/p/2bZ2V
Turkiyya: Zabe ya bar baya da kura 17.04.2017
Kungiyoyi da kasashen duniya na jan hankalin kasar Turkiyya da ta yi taka tsantsan da alamun samun matsala sakamakon zaben kasar. An bayyana shugaba Erdogan a matsayin zakaran zaben raba gardama mai kuma gardandami. 'Yan hamayya a Turkiyya sun bijire wa sakamakon zabe 17.04.2017